'n Oorsig oor al Padlangs se kursusse - jimileroux.com
'n Oorsig oor al Padlangs se kursusse
Kliek op die kursus se titel om meer daaroor te lees.
Jy kan hier ook 'n PDF aflaai wat ons kursusse uiteensit en verduidelik:
Kursusse en Programme 2022 - PDF
Hierdie kursusse loop oor bykans 'n jaar en is fundamenteel vir die geestelike lewe. Maak dit 'n jaar van dissipelskap, 'n jaar van die Woord, 'n Jesus-jaar...
Ons basiese kursus - die eerste dinge wat vir 'n Jesus-volgeling belangrik is. 'n Dissipelskap-program oor 40 weke.
Ons opvolg op "Geestelike Vorming" - 40 weke van dieper inbeweeg in 'n geestelike lewe in. Ons leer kontemplatiewe en charismatiese praktyke aan. Leer om die gewone lewe geestelik te leef!
'n Jaar van meer leer oor Jesus: sy kultuur, familie, denke, beginsels, boodskap, dade - om die Meester beter te ken! 40 weke.
'n Program oor 'n jaar (45 weke) waarin ons deur die Bybel gaan van Genesis tot Openbaring en die groot prentjie kry. Werk 'n slag deur die hele Skrif!
Ons kursus oor gebed - bedoel om jou heelwat dieper te neem, maar ook volkome vry te maak wat gebed betref! Oor 45 weke (1 jaar).
'n Jaarlange kursus (45 weke) oor die praktyke van die Christelike lewe. Hoe ry, eet, baklei 'n Christen? 'n Baie praktiese kursus, gebaseer op die Woord en die lewe.
Gevorderde geestelike kursusse
Ons noem dit gevorderde kursusse, omdat dit op ons basiese kursusse volg - en omdat dit jou dieper in die geestelike lewe inlei.
Die maak van ruimtes in my lewe vir God. Daar is geen dissipelskap sonder dissiplines nie! Ook Jesus het met dissiplines geleef. 18 weke.
Die praktyke van die Gees in my lewe: (1) Die openbaring van die Gees, veral m.b.t. profesie; (2) Die vrug van die Gees, sy gawes, my roeping. 20 weke
Ons volg Jesus se kursus oor gebed - die Ons Vader - frase vir frase en leer wat gebed werklik is. Sy gebed is so anders as ons s'n! 19 weke.
Ons unieke kursus oor die antieke gebruik van "Die Ure", waarin ons leer om met Jesus deur ons hele dag - elke dag - te gaan. "Bid altyddeur!" 11 weke.
Die Gelykenisse van Jesus
Ons bestudeer ELKE gelykenis van Jesus oor 24 weke en word weereens meegevoer deur die omgekeerde manier waarop Jesus die lewe beskou!
Ons bestudeer oor 28 weke die name van God, Christus en die Gees in die Bybel. God se Name sê wie Hy is - leer HOM dus beter ken!
Hierdie kursusse bied spesifieke toerusting en is nuttig vir individue, gemeentes of kampe
'n Inleiding in pastorale beraad. Werk na jou eie genesing toe en leer ook om ander te begelei in heling. 18 weke.
'n Kursus vir manne oor hulle rolle, verhoudings en huwelik... ideaal vir mannebediening of mannekamp. 12 weke.
'n Kursus vir kleingroepleiers: die jongste materiaal oor die dinamiek en doelwitte van kleingroepe. Neem jou selgroep na 'n ander vlak! 12 weke.
'n Kort maar deeglike inleiding (9 weke) in al die aspekte van leierskap. Opgestel vir gebruik in die gemeente - ideaal vir 'n leierskamp.
'n Reis van 30 weke om jou huwelik te verryk. Die praktyk rondom die temas "waarom verskil ons so" en "hoe oorkom ons dit". Ook ideaal vir die huweliksbediening!
Om as 'n getuie van Jesus te leef is die natuurlike Christelike lewe. Ons kyk oor 20 weke na die beginsels wat dit effektief en maklik maak. 'n "Evangelisasie-kursus".
Begeleiding is coaching, 'n spesifieke persoonlike, helpende benadering. Ek is 'n gekwalifiseerde lewens- en geestelike begeleier.
Ons opwindende program om 'n sinvoller toekoms te KIES - egte, gestruktureerde life coaching, stap vir stap, met persoonlike afrigting, in vier modules:
#1 - Basiese life coaching - persoonlike begeleiding: identiteit, situasie-verkenning, doelwitbereiking, verandering, ens.
#2 - Wellness - leef ryker: fisiese en psigiese gesondheid, verhoudings en grense, struktuur en orde, finansies, ens.
#3 - Geestelike begeleiding - persoonlike begeleiding van wie JY is en hoe JOU verhouding met God moet verdiep
#4 - "Tweede helfte" - leef jy in die tweede helfte van jou lewe? Ons bespreek dit vanuit elke hoek vir 'n maksimale lewe
Geesplan is 'n opwindende kort geestelike begeleidingsprogram oor 15 weke. Hoe lyk MY tipe geestelikheid? Wat is MY roeping?
In hierdie kort krusus (12 weke) sien ons hoe gesond die mense in Jesus se tyd geleef het. Dit motiveer ons om ook aanpassings aan ons eie lewe te maak!
Ander geestelike kursusse
Korter en langer kursusse oor diverse geestelike temas - ook ideaal vir die kleingroep
'n Studie oor 20 weke oor die verskynsel van sonde. Ons fokus ook op "doodsondes" soos hoogmoed, woede, jaloesie, wellus, ens. Ons benadering is nugter, gebalanseerd en volwasse. Ons MOET en KAN sonde oorkom.
Ons ondersoek die heiligdomme en tempels van Israel, volgens hulle uitleg en inhoud, en leer daaruit wat dit vir ons vandag beteken. Ons aanbid die Here immers ook in die tempel van ons hart! 18 weke.
Ons unieke kursus oor die aarde. Ons praat van Christen tot Christen oor waarom die aarde in hierdie toestand is en wat ons daaraan moet doen. Dis ONS probleem en dit gaan nie weg nie! 10 weke.
'n Kort studie in 6 dele oor die hemelwesens - wie is die engele, wat is hulle funksie en wat is ons houding teenoor hulle? Ons bly net by die Woord - baie interessant!
Ons gaan deur die Dekaloog (die Tien Gebooie) gebod vir gebod, maar vanuit ons Nuwe Testamentiese verstaan van hoe die wet funksioneer. 15 weke.
Openbaring - 'n Ope Boek
Openbaring hoef nie 'n geslote boek vir jou te wees nie! Oor 21 weke werk ons deeglik deur hierdie laaste boek van die Bybel en VERSTAAN wat Johannes sê!
Psalm 23 is die bekendste en mooiste psalm in die Bybel - met 'n rede! Oor 15 weke werk ons frase vir frase hierdeur en ontdek wat dit beteken dat DIE HERE ONS HERDER is!
Wie is jy regtig? Jy is wie die Here sê jy is! Vir 25 weke kyk ons na wat God van jou sê. Jy is 'n mens, sondig maar geliefd. Jy is 'n geseënde, 'n oorwinnaar, 'n bedienaar, 'n ewige siel! Asook vele meer...
'n Kort, kragtige kursus oor Geestelike Oorlogvoering, vanuit Efes. 6. Ons behandel oor 9 weke die "Wapenrusting van God" - stuk vir stuk - en maak dit prakties. Word weerbaar!